b'\n_START_ARTICLE_\nBenediktinmunat\n_START_PARAGRAPH_\nBenediktinmunat (engl. Eggs Benedict) on alkujaan pohjoisamerikkalainen aamiainen tai brunssi. Se sis\xc3\xa4lt\xc3\xa4\xc3\xa4 halkaistun s\xc3\xa4mpyl\xc3\xa4n, joka on t\xc3\xa4ytetty paistetulla kinkulla tai pekonilla ja uppomunalla, maustettuna hollandaisekastikkeella. Benediktinmunat lienee nimetty Benedict-nimisen Waldorf-Astoria Hotelin ravintola-asiakkaan mukaan. Kansanperinne kertoo, ett\xc3\xa4 h\xc3\xa4n halusi kyseiset aineet sis\xc3\xa4lt\xc3\xa4v\xc3\xa4\xc3\xa4 aamiaista, koska ei l\xc3\xb6yt\xc3\xa4nyt aamiaislistalta itse\xc3\xa4\xc3\xa4n miellytt\xc3\xa4v\xc3\xa4\xc3\xa4 annosta.'